කොරෝනා ව්‍යසනය සම්බන්ධයෙන් සාකච්ඡා කිරීම සඳහා සර්ව පාක්ෂික සමුළුවක් කැඳවන ලෙසට පක්ෂ නායක රනිල් වික්‍රමසිංහ ජනාධිපතිවරයාගෙන් කළ ඉල්ලීමට යහපත් ප්‍රතිචාරයක් ලැබී ඇති බව එක්සත් ජාතික පක්ෂයේ මහලේකම් හිටපු පාර්ලිමේන්තු මන්ත්‍රී පාලිත රංගේ බණ්ඩාර ප්‍රකාශ කළා.පසුගිය දා එක්සත් ජාතික පක්ෂ නායක රනිල් වික්‍රමසිංහ ජනාධිපතිවරයා මුණගැසුණු අතර, එම සාකච්ඡාව සම්බන්ධයෙන් හිරු ප්‍රවෘත්ති අංශයට අදහස් දක්වමිනුයි එක්සත් ජාතික පක්ෂයේ මහලේකම්වරයා මේ බව කියා සිටියේ.මේ අතර, කඩා වැටී ඇති අර්ථිකය ගොඩගැනීමට ජාත්‍යන්තර මූල්‍ය අරමුදලේ සහාය අවශ්‍ය නො වන බව හිටපු මුදල් අමාත්‍යවරයෙකු වන රවී කරුණානායක ප්‍රකාශ කළා.ඒ, කොළඹ දී ඊයේ මාධ්‍ය වෙත අදහස් දක්වමින්.